Dirk. Goeie idee! Baie bly om te hoor jy het sulke oulike familie! Moet egter nie oor-optimisties wees nie. My belewenis is dat baie persone wat emigreer, hulle optrede regverdig deur hulle self te oortuig dat dit baie sleg gaan in Suid-Afrika – selfs tot die punt toe dat Suid-Afrika sleg is. Persone wat as volwassenes emigreer bly grootliks Afrikaans. Jong kinders word egter Engels – per implikasie Australiërs, Kanadese, ens. Vir my die hartseerste is dat stoere Boere-oupas en -oumas met hulle kleinkinders Engels moet praat. Ons is nie soos die Jode nie. Ten spyte van wat jy hierbo skryf, maak die Joodse godsdiens hulle uniek. Baie Afrikaners wat emigreer voel sommer gou tuis in Engelse (lees Australiese-, ens.) kerke. Benut die geleenthede wat ons “ambassadeurs” skep en moet hulle nie vervreem nie. Die harde realiteit is egter dat ons feitlik uitsluitlik op onsself aangewese is (onsself – lees: dié wat bly).
Jy is reg dat die meeste Afrikaners net vir een generasie Afrikaner bly, daarna is hulle in geburger. Jy is egter verkeerd as jy dink die meeste voel hulle moet hulself regverdig met die gedagte dat dit sleg gaan in SA. Dit gaan sleg in SA, baie sleg ;-)
Die teorie van emigrante wat bydra tot die instandhouding van Afrikanerwees klink goed. Dit gebeur nie juis nie. Die geld gaan in vliegkaartjies vir die eie familiebelang in – om Oupa en Ouma Australië of Kanada toe te piekel vir ‘n besoek aan die kleinkinders, en om pa of ma wat in Suid-Afrika gebly het se begrafnis te kom bywoon.